74. ΑΝΑΓΚ. ΝΟΜΟΣ υπ’ αριθ. 526 της 31 Αυγ./5 Σεπτ. 1968 (ΦΕΚ Α΄ 194) Περί νομιμοποιήσεως μετατάξεως υπεραστικών τινων λεωφορείων. Άρθρον μόνον.-Υπουργικαί αποφάσεις δημοσιευθείσαι εις την Εφημερίδα της Κυβερνήσεως δυνάμει των οποίων ετέθησαν εις κυκλοφορίαν λεωφορεία αυτοκίνητα, δημοσίας χρήσεως, επί των γραμμών της αστικής περιοχής Αθηνών-Πειραιώς, εις αντικατάστασιν υπεραστικών λεωφορείων, μεταταχθέντων εις την άνω περιοχήν κατόπιν Υπουργικών αποφάσεων, άνευ τηρήσεως των ισχυουσών διατάξεων και άτινα εξακολουθούσι κυκλοφορούντα δυνάμει προσωρινών εγκρίσεων προς εξυπηρέτησιν συγκοινωνιακών αναγκών, κυρούνται και θεωρούνται ως νομίμως εκδοθείσαι υπό τον όρον ότι οι κάτοχοι των λεωφορείων τούτων θέλουσι καταβάλει εις το Δημόσιον Ταμείον εντός έτους από του μηνός του επομένου της δημοσιεύσεως του παρόντος ειδικήν εισφοράν εκ ποσού δραχ. 60.000. Η εισφορά άυτη δύναται να καταβληθή εις 12 ίσας μηνιαίας δόσεις. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 